Tadžykistan, Republika Tadžykistanu – państwo we střodkowyj Azyje, granica mo s Ōzbekistanym, Kirgistanym, Chinōma a Afganistanym. Stolicōm kraju je Dušanbe. Je to kraj bes dostympu do mořa, bezma couko jygo powieřchnia zajmujōm gōry, pouowa kraju ležy wyžyj kej 3000 m n.p.m. Nojwiynkše pasma gōrske sam to Autaj a Pamir. Nojwyžšy je Wiyrch Ismaila Samanijego, wysoki na 7495 m n.p.m. Yno we pōunocnyj tajli kraju je nižyj puožōno, urodzajno Kotlina Fergańsko. Klimat sam je kōntynyntalny a skrajniy suchy. Problymym kraju je kōmōnikacyjo, skiž fest ciynžkich warōnkōw naturalnych nec drogowy je fest suabo rozwiniynty, a s niykerych wyžyj pouožōnych drogōw idzie kořystać yno bez lato. Srogi je sam potyncjou we hydroynergetyce, terozki wykořistywany yno we ōng. 5%. Niywielge wydobycie surowcōw: zuota, ōrōnu, boksytōw, industryja wuōkeńničo a spožywčo. Bez Tadžykistan prowadzōm cesty přemytu narkotykōw. Ludność sam to we wiynkšości Tadžyki (79,9%) a Ōzbeki (15,3%); 85% wyznowo islam sunnicki, 54% šyicki.